III Міжнародны сімпозіум літаратараў “Пісьменнік і час” стане яркай падзеяй выставы-кірмашу. Ён збярэ вакол пісьменнікаў і выдаўцоў 19 краін свету. Сярод іх — аўтар самых папулярных італьянскіх трылераў Карла Лукарэлі, тэлевядучы, сцэнарыст і шэкспіразнаўца брытанец Эндру Дзіксан, папулярны дзіцячы пісьменнік з Фінляндыі Ціма Парвэла, ганаровы прэзідэнт “Клуба пісьменнікаў Каўказа” Саліх Гуртуеў, намеснік галоўнага рэдактара часопіса “Наш сучаснік” Аляксандр Казінцаў, мастацкі кіраўнік Міжнароднага фестывалю славянскай паэзіі “Спеўныя пісьмёны” Сяргей Главюк, адказны сакратар Міністэрства культуры і спорту Рэспублікі Казахстан Куатжан Уаліеў, дырэктар Нацыянальнай бібліятэкі Казахстана Жанат Сейдуманаў. У семінары маладых літаратараў “Першацвет” прымуць удзел маладыя аўтары з розных рэгіёнаў Беларусі.